同叔易于觀我齋分韻得自字
作者：陳與義
朝代：宋

paragraphs: 小草浪出山，大隱乃居市。
功名一畫餅，甚矣癡兒計。
傾身犯火宅，顧自以爲戲。
汗顔逢冰子，更復問奚自。
三肅齋中人，本是青雲器。
雖然山上山，政爾吏非吏。
肅肅窗前竹，見引著勝地。
世間劇寒暑，了不受榮悴。
門前剝啄客，欲問觀我意。
但持邯鄲枕，贈我一覺睡。